Folketing
2003-03-19

Selv om et stort flertal i verden er imod, så mener Danmark selv, at de kan bestemme, om de vil gå i krig eller ej. Man behøver altså ikke megen fantasi for at forestille sig, hvilken forfærdelig verden vi kommer til at leve i, hvis også Kina og Indien i kommende årtier, hvor de bliver supermagter, indtager den tilsvarende holdning, at de bare kan føre krig, hvis de kan få nogle regeringsansatte jurister til at skrive under på, at det såmænd nok er lovligt. Jeg tvivler ikke på, at man kan gøre det i Beijing, ligesom man kan i København. Jeg synes, at sagen er langt, langt mere alvorlig og vidtrækkende i sine perspektiver, end jeg tror, regeringen egentlig gør sig klart. Jeg håber da i hvert fald, at regeringen egentlig ikke helt har eftertænkt til bunds.